Памучното хасе е начин на плетене на памучните нишки, като това е най-достъпният вид плат откъм цена. Неговите свойства се приравняват към свойствата на Ранфорс платовете с по-ниска чистота на нишките, тъй като хасето има до 40-45 нишки на см2, докато най-ниските класове Ранфорс са с 57 нишки на см2.
Този плат може да се пере до 40 градуса по Целзий и не е желателно да се използват силни, избелващи препарати. Очакваното свиване при първоначално пране е 5-6%, като това свиване се взима предвид и спалното бельо се пуска с надмярка, за да влезне в норма след изпиране.